'n Reis op 'n agterpad (2).. – Perdebytjie se nes
Posted on May 3, 2017 May 3, 2017 by perdebytjie
'n Reis op 'n agterpad (2)..
neem ons na nog 'n interessante plekkie..
Die naam is te danke aan groot plat rotsplate oral in die omgewing.Dis 'n armoedige stowwerige plekkie,maar was vroeër jare 'n besige vooruitstrewende dorp,met sy belangrike spoorwegaansluiting vanaf Port Elizabeth na Graaff-Reinet.Daar was ook 'n aansluiting na Oudshoorn via Willowmore.
Hier en daar is nog goed bewaarde geboutjies soos Klipplaat Polisiestasie.Dis 'n pragtige geboutjie in Victoriaanse styl..die bokke onderhou die tuin…
Dié effe verwaarloosde Anglikaanse Kerkie,se hoeksteen is op 12 Junie 1910,deur Rev.J.K.Mather, gelê..
Die kerkklok in die omheinde ogiesdraaderfie,roep steeds Sondae die kudde nader..
Amper reg langsaan is die Wesliaanse Metodistekerkie,waarvan die hoeksteen op 1November 1904 deur Charles Lee gelê is..
Langs 'n vaal stofstraat doem hierdie ou ysterreus uit vervloeë dae op…
'n Draai by die eens florerende stasie,is 'n yslike skok…
Koningin Elizabeth wat toe nog 'n prinses was,het in 1947 saam met haar ouers 'n deftige treinreis deur Suid-Afrika onderneem.Op hierdie einste Klipplaatstasie het haar adellike voetjies grond geraak.Gedurende S.A. se goue tydperk van treinreise,was hierdie stasie 'n nes van bedrywighede.Treine van PE na Oudtshoorn,na Kaapstad,na Graaff-Reinet het geknars oor hierdie ou spore wat vandag lê tussen wuiwende gras en stukke sement..
Na die skok van soveel verwaarlosing,ry ons na die dorp se enigste hotel…waarskynlik vernoem na Charles Lee,wat 'n handelstasie hier begin het…
vir ietsie sterkers in die kroeg..
met verspotte sê-goed..
Dis 'n "blast from the past"en ek was skoon geskok oor al die "versierings" teen die mure en dak..
Die res van die hotel lyk heel skoon…weereens koedoehorings..uggghhh!
Ou skoolfoto's agter glas,van Klipplaat Middelbare Skool,uit die sewentigerjare,versterk die gevoel van 'n era wat verby is..
Die interessantste is hierdie ou kamerdienssisteem bokant die kroeg se deur..ek is seker dit werk nog..
Buite in die hoofstraat hardloop 'n troppie bokke verby die hotel…
'n Stilte sak oor die omgewing,die son verdwyn agter 'n wolk…dis tyd om aan te beweeg…
43 Replies to "'n Reis op 'n agterpad (2).."
Historische plaatjes en een mooie uitleg.
Baie dankie weereens dat jy kom loer het Rob.
Ek was seker net 'n glinster in my pa se oog toe daardie skool fotos geneem was.
Maar ai, die ou dorpies en hulle geboue is vir my die mooiste dinge om na te kyk, foto's gewys.
Jy is baie bevoorreg om so te kan travel, dame!
Ek klap 'n toon oor twee weke Dubai toe, maar ek sal SO Graag 'n toer van die klein dorpies en dies meer wou doen!
Is jy dan nog so jonk?LOL!
Ek is seker Dubai gaan 'n wonderlike ervaring wees!
Wel, ek is ge-issue in '76 so dalk is ek te jonk vir daai fotos! 🙂 Ek sien uit na die Dubai storie, vir seker. Maar die gebeentes van my gil vir die rustigheid van 'n klein dorpie.
My Oupa het mos op Senekal gebly, ook so klein dorpie. Ek mis dit nogals!
Hehe..ge-issue..eerste keer wat ek daarvan hoor..oulik!Eendag as dit rustiger gaan met jou,reis jy na so 'n klein plekkie..hier is darem heelwat sulke dorpies in SA waar kunstenaars en skrywers woon.
Klink na 'n plan…
Oeg, daar is net iets aan sulke klein dorpies.
Wens so ek kon in daardie tyd geleef het – net om te sien hoe als was. Daar is so "iets" aan daardie tye, iets wat vandag nie daar is nie. Als is so plastic en leeg.
Plastic en leeg…nou praat jy!Gelukkig kan mens daar staan en jou verbeelding laat gaan.
Ag hoe interessant! Ek is ook mal daaroor om sulke plekkies te besoek. Hou ook natuurlik nie van al die dooie horings en diere nie. Maar van hulle is nogal baie netjies nog.
Jou kroeg foto met die 2 bokkoppe is vir my die mooiste.
Ek haat opgestopte diere,Spokie.Gelukkig word daar vandag redelik met afkeur daarna gekyk.Dit staan egter nog sterk in party gemeenskappe.
Wonderlik. Dankie vir die deel.
Jy/julle reis net soos ek daarvan hou. Kyk na plekke en dit nie vir ure langs 'n swembad by die hotel nie. Dankie vir die deel
Mens moet soveel as moontlik inpas,so daars nie tyd vir lê langs swembad nie.😄
Nostalgie te mooi vir woorde…
Baie dankie…altyd lekker as jy inloer.
Prachig verhaal en zulke mooie foto's om het te illustreren
Jy sien, dit is hoekom ek saam met jou wil rondrits…al is dit dan ook net op jou blok. Jou kamera-oë sien raak wat die res van ons mis! Hierdie is die pragtigste klompie fotos.
Hehe,dankie…jy is 'n wonderlike reisgenoot!
Besonders en weereens is die foto s pragtig en vertel n storie
Interessant! Hier in die vreemde het ek 'n groot foto van so 'n ou stasie, Jongensklip (tussen Riviersonderend en Caledon), teen ons muur. Ons het eendag daar gestop op een van ons reise op agterpaaie. Die goeie ou dae!
So 'n agterpadreis is darem lekker!Dankie dat jy kom inloer het.
Once again I am unable to read…but I'm thinking you went on a road trip? Looks like it was fun!
Yes I was just telling about the decay of a once prosperous railway system,that is now derelict.The rest is about the towns next to the railway…some well kept,others steeped in poverty…like the one in my next blog.
Right, that makes sense. I like the photo of the old train, and that long hallway. We were in an area that saw better days too, but people still have large cattle ranches there. There was a fascinating little museum about two Chinese men who arrived with a wave of immigration in the late 1800's to work in mines. One was an herbalist, who kept a medical business in a small house where he also lived for many years. He got ill, moved away, the house was shuttered, and twenty years alter, it was opened to reveal everything just as he left it – all his herbs, his altars, everything. Incredible!
Wow,that sure is interesting!
Werkelijk heel mooie foto's
Mooie foto's met een historische achtergrond en heel goede informatie.Pracht post.
Heerlijk om zo via de foto's mee te mogen wandelen. Nee, die opgezette dieren vind ik ook triest. De bokken die de 'tuin' onderhouden doen me helemaal glimlachen. groetjes, Hanneke
Gee my ook liewer 'n lewendige dier wat die gras opvreet…ek haat jagtery en opgestopte diere!
Skaam om te erken dat ek, wat nogal ons land goed ken, glad nie van Klipplaat geweet het nie…
Dis hoekom mens 'n agterpad moet ry…dis egter 'n droewige plekkie met baie armoedige mense.
Dis so jammer dat ons nie soos in die VSA goed versorgde museum dorpies van hierdie juwele maak nie.